kardosdrur/scandi-wiki huggingface dataset:
Carl Christian Christensen

Carl Christian Christensen (født 25. oktober 1860 i Sønderup ved Slagelse, død 23. januar 1935 i Roskilde) var en dansk geograf og skolemand.

Han tog skolelærereksamen fra Skaarup Seminarium i 1880, blev der efter student 1883 og tog 1892 skoleembedseksamen i naturhistorie og geografi og med klimatologi som speciale. Efter allerede i mange år at have virket som lærer ved københavnske latinskoler, blev han i 1896 ansat ved Roskilde Katedralskole. Som skolemand er C. C. Christensen bekendt for sine i sin tid glimrende geografiske lærebøger og landkort til skolebrug. Særlig må nævnes hans »Større Geografi for Latin- og Realskoler« (1900). Sammen med Martin Vahl skrev han »Danmarks Land og Folk« (1903). Hans vigtigste litterære arbejde var imidlertid den af ham (først sammen med Holger Lassen, der efter alene) udgivne geografiske monografi »Europa« (1895-1902) i 3 bind, hvoraf han selv havde forfattet en betydelig del.

Forfatterskab og kort 

 C. C. Christensen og Holger Lassen (red.): Europa. (1895-1902)
 C. C. Christensen: Større Geografi for Latin- og Realskoler. (1900)
 C. C. Christensen og Martin Vahl: Danmarks Land og Folk. (1903)
 C. C. Christensen: Geografi for Realklassen og Gymnasiet I. (Gyldendalske Boghandel. Nordisk Forlag 1907)
 C. C. Christensen og A. M. R. Krogsgaard: Atlas for Mellemskolen og højere Skoler. (Gyldendalske Boghandel. Nordisk Forlag, København 1908)
 C. C. Christensen og- A. M. R. Krogsgaard: Fysisk Kort over Europa. (Brinkmann og Richter, Kjøbenhavn 1909).
 C. C. Christensen og A. M. R. Krogsgaard: Højdekort over Danmark. 1:310,000. (Gyldendalske Boghandel 1920).
 C. C. Christensen og A. M. R. Krogsgaard: Statskort over Danmark. 1:310,000. (Gyldendalske Boghandel 1920).

Eksterne henvisninger 
 

 Dansk Biografisk Leksikon; opslag: C. C. Christensen
 Salmonsens Konversationsleksikon, 2. udgave, Bind IV, s. 879; opslag: Christensen, Carl Christian

Geografer fra Danmark
Lærere fra Danmark
ABM-traktaten

ABM-traktaten var en aftale, som USA og Sovjetunionen indgik i 1972. Aftalen forbød opstilling af anti-ballistiske missiler (forsvarsanlæg mod langtrækkende missiler). USA foreslog i 1967 et forbud mod anti-ballistiske missiler, men forslaget blev afslået af Sovjetunionen. Efter Richard Nixons tiltrædelse som præsident i januar 1969, blev forhandlingerne om nedrustning genoptaget, og ABM-traktaten ses ofte i forlængelse af Salt I-aftalen.

Den var formelt i kraft i 30 år, indtil USA ensidigt opsagde den i juni 2002.

Se også 
 Atomvåben

Referencer

Litteratur 
Gaddis, John Lewis (2005): Den kolde krig, Gyldendal

International politik
Den kolde krig
Traktater
Motocrossmaskine

En motocrossmaskine eller crosser er et tohjulet køretøj drevet af en motor, en speciel udgave af en motorcykel. Det kan fås i forskellige størrelser bl.a. en miniudgave kaldet minicrosser. Nogle er fremstillet til at køre motocross på og andre er beregnede til stunt.

Maskine
Motorcykeltyper
Anthony Mundine

Anthony Mundine (født 21. maj 1975) er en australsk professionel bokser og tidligere Rugby League-fodboldspiller.
Han er den nuværende midlertidige WBA letmellemvægt-mesterbokser, tidligere to gange WBA supermellemvægtmester, tidligere IBO mellemvægtmester og New South Wales State of Origin repræsentant fodboldspiller. Før han gik ind i boksning var han den højest betalte spiller i NRL. Han er søn af bokseren Tony Mundine og er medlem af Bundjalung people. 
Mundine har haft et stormfuldt forhold til medierne. Hans konvertering til Islam i 1999, hans selvpromoverende og egne bramfri udtalelser har skabt et had-kærlighedsforhold med den australske offentlighed. Han blev udnævnt til Aboriginal og Torres Strait Islander Person of the Year i 2000. Han har også vundet The Deadlys Award som mandlige sportsudøver of the Year i 2003 , 2006 og 2007 blandt andre.

Referencer

Eksterne henvisninger 

 Biografi på BoxRec.com 
 

Boksere fra Australien
AGF sæson 2011-12

Sæsonen 2011-12 er den første sæson AGF i Superligaen efter nedrykningen i sæsonen 2009-10 og den 19. sæson i Superligaen. På transferområdet lykkedes det klubben at forstærke truppen med den tidligere danske landsholdspiller Søren Larsen fra den franske klub Toulouse. AGF tabte overraskende til 1. divisions holdet Vejle-Kolding i pokalturneringen.

Trup 

Opdateret d. 11. december 2011.

Kampe

Superligaen – efteråret 2011

Pokalturneringen 

2011-12
Superligaen sæson 2011-12
Danske fodboldklubbers sæson 2011-12
Luxor (guvernement)

Luxor (Al Uqsur, محافظة الأصق) er et guvernement i Egypten, beliggende centralt i den sydlige del af landet langs Nilen.

Luxor er det mindste guvernement i Egypten, og består af området omkring byen Luxor. Guvernementet blev oprettet 7. december 2009 og er dermed Egyptens nyeste guvernement; det tilhørte tidligere guvernementet Qina. I og omkring Luxor ligger nogle af de vigtigste arkæologiske fundsteder i Egypten.

Eksterne kilder og henvisninger 

Egyptens guvernementer
KylieX2008

KylieX2008 er den tiende koncertturne af den australske sangerinde Kylie Minogue, i forbindelse med hendes tiende studiealbum X (2007). Oprindelig annonceret som kun en europæisk turne, blev den udvidet til Australien, Asien og Amerika. Ved afslutningen af den europæiske etapen meddelt, at Minogue tour ville fortsætte i Sydamerika, Asien og Oceanien. Turneen indtjente skønsmæssigt 70 millioner dollars i billetsalget i 2008.

Sporliste 
Akt 1: Xlectro Static
"Speakerphone"
"Can't Get You Out of My Head" (indeholder elementer af "Blue Monday" med uddrag fra "Boombox")
"Ruffle My Feathers"
"In Your Eyes"

Akt 2: Cheer Squad
"Heart Beat Rock"
"Wow"
"Shocked" (DNA Mix)

Akt 3: Beach Party
"Loveboat" (indeholder elementer af "The Love Boat Theme Song")
"Copacabana"
"Spinning Around" (indeholder elementer af "Got to be Real")

Akt 4: Xposed
"Like a Drug"
"Slow"
"2 Hearts"

Akt 5: Naughty Manga Girl
"Sometime Samurai" (indeholder uddrag fra "German Bold Italic") (Video Interlude)
"Come into My World" (Fischerspooner Mix) (indeholder elementer af "Finer Feelings" og "Dreams")
"Nu-di-ty"
"Sensitized"

Akt 6: Starry Nights
"Flower" (uudgivet sang fra X)
"I Believe in You" (Ballade)

Akt 7: Black Versus White
"On a Night Like This"
"Your Disco Needs You"
"Kids"
"Step Back in Time"
"In My Arms"

Ekstranummer
"No More Rain"
"The One" (Freemasons Vocal Club Edit)
"Love at First Sight" (Ruff and Jam U.S. Remix)
"I Should Be So Lucky"

Turnedatoer

Eksterne henvisninger 

Den officielle hjemmeside for Kylie Minogue

Kylie Minogue-koncertturneer
Jetairfly

Jetairfly er et flyselskab fra Belgien. Selskabet er ejet af den internationale rejsekoncern TUIs datterselskab TUI Travel, og har hovedkontor i Oostende imens dets hub er på Brussels Airport. Jetairfly blev etableret i 2003 under navnet TUI Airlines Belgium.

Historie 
Selskabet blev grundlagt i november 2003 som charterselskabet TUI Airlines Belgium. Det skulle fungere som leverandør af flyvninger til den belgiske rejsearrangør Jetair, der også var ejet af TUI Travel. Oprindeligt skulle flyselskabet starte operationer med to fly i flåden, men da Sobelair i januar 2004 gik konkurs, blev flåden udvidet til 5 fly. Sobelair var på det tidspunkt ejet af SN Brussels Airlines, og var hovedleverandør af flyvninger til Jetair. TUI Airlines Belgium startede flyvningerne 20. marts 2004.

Flyselskabet blev 23. november 2005 omdøbt til det nuværende navn, efter at TUI Travel ændrede navn og marketingstrategi for koncernens flyselskaber.

Flyflåde 
Flyflåden bestod i september 2013 af 21 fly, hvoraf der blandt andet var 18 eksemplarer af Boeing 737-800, fire Boeing 737-700 og ét Boeing 767 som med 257 passagersæder var de største fly i flåden. Gennemsnitsalderen var 5,4 år.

Eksterne henvisninger 

 Jetairflys officielle hjemmeside

Referencer 

Flyselskaber fra Belgien
Etableret i 2003
TUI
El Chorro

El Chorro er en landsby i kommunen Álora i provinsen Málaga i Andalusien i det sydlige Spanien med  indbyggere.

Landsbyen ligger ved en dæmning på floden Guadalhorce. El Chorro er en af de største bjergbestigningscentre i Spanien, på grund af dens placering ved kalkstenskløften Desfiladero de los Gaitanes (Gaitaneskløften), der på nogle steder kun er 10 meter bred, og som kan være helt op til 750 meter dyb. På kanten af kløften går Caminito del Rey (Kongens lille Sti), som er kendt for at være farlig og blev lukket i 2000 på grund af utallige ulykker blandt vandrere og klatrere.

Landsbyens indbyggertal var i 2009 på 242. Der findes en jernbanestation i landsbyen med forbindelser til både Málaga og Sevilla.

Referencer

Eksterne henvisninger 

Byer i Andalusien
Kultur i Spanien
Keri Fyr

Keri Fyr (; i ældre kilder på ) er et fyrtårn på den estiske ø Keri i Den Finske Bugt. Det første fyrtårn på øen opførtes i 1724.

Fyrtårnets hvide fundament er 15 meter højt og opførtes i mursten i 1803, på hvilket der oprindeligt stod et tårn opført i træ. Trætornet stod frem til 1854, hvor det blev revet ned. Det nuværende mørkerøde tårn opførtes 1854, og er et 16 meter højt og rundt tårn i støbejern med lanterne og galleri. Fyrtårnet er 31 meter højt, lyskilden sidder 31 m.o.h. og lyser hvidt i to sekunder med 15 sekunders pause. Lyssignalet er synligt på 11 sømils afstand. Fyrtårnet er tændt hele året døgnet rundt i mørkeperioder. I 2003 udgav Eesti Post et frimærke med Keri Fyr som motiv.

Kilder

Kildehenvisninger 

Fyrtårne i Estland
Etableret i 1803
Rapla vald

Rapla vald er en landkommune () i amtet Raplamaa i Estland.

Kommunen har et areal på og et befolkningstal på  indbyggere. Hovedbyen er Rapla og derudover findes de tre lidt større byer Alu, Hagudi og Kuusiku samt en række landsbyer.

Referencer

Eksterne henvisninger 

 

Kommuner i Estland
Runestenen fra Kingittorsuaq

Runestenen fra Kingittorsuaq (gammel staveform: Kingigtorssuaq) er et ca. 10 cm langt stykke glimmerskifer, som blev fundet på øen Kingittorsuaq, der ligger i Nordvestgrønland.

Beskrivelse 
Kingittorsuaq-stenen blev fundet i 1824 i en gruppe af tre varder, der dannede en ligebenet trekant på toppen af bjerget på den lille ø Kingittorsuaq, der ligger i det sydlige Upernavik. Stenen befinder sig nu på Nationalmuseet i København.

Stenen er dateret til Middelalderen. The Catholic Encyclopedia (en: Den katolske encyklopædi, et værk der udgives i USA i starten af det 20. århundrede) angiver datoen til at være 25. april 1135. William Thalbitzer daterer stenen til år 1314 via pentadiske tal. Andre har dateret stenen til mellem 1250 og 1333.

Den sidste del af runeskriften er ikke gengivet, da det tilsyneladende er en gruppe af meningsløse tegn, som af nogle menes at være en hemmelig besked.

Oversættelse af runeteksten til det latinske alfabet 
÷ el=likr * sikuaþs : so=n:r * ok * baan=ne : torta=r son : ¶ ÷ ok enriþi * os son : laukardak*in : fyrir * gakndag ¶ hloþu * ua=rda te * ok rydu : ??????

Direkte oversættelse til oldnordisk:

Erlingur Sigvaðs sonur og baarne Þorðarson og enriði ás son , laugardagin fyrir gakndag hloðu varða thessa og ryðu..

Direkte oversættelse til Engelsk:

Erlingur the son of Sigvaths and Baarne Thordars son and Enriði Ás son, Washingday (Saturday) before Rogation Day, raised this mound and rode...

Direkte oversættelse til dansk: 

Erling, søn af Sigvath og Baarne Thordars søn og Enriði Ás søn, lørdag før gangdag rejste denne sten og red...

Eksterne henvisninger 
 Catholic Encyclopedia 
 Præ-Columbiansk opdagelse af Amerika 
 Runeinskriptioner fra Grønland. (Tekst kun på )
 Vikinger i Grønland, fra MNSU EMuseum.

Referencer 

Nordboerne
Avannaata Kommune
Runeindskrifter fra Danmark
Genstande i Nationalmuseet
Arkæologiske fund fra Danmark
Sugemotor

En sugemotor er en forbrændingsmotor, som hverken får hjælp af en turbolader eller kompressor ved indsugningen. Navnet kommer af at motoren bare "suger" benzin/luft-blandingen ind fra karburatoren eller indsprøjtningssystemet.

Praktisk taget alle motorfabrikanter for personbiler tilbyder sugemotorer, og princippet var fra massebilismens gennembrud frem til 1980'erne dominerende for benzinmotorer til privat brug. Fordelen ved en sugemotor frem for en motor med forceret luftforsyning er at det er en enklere konstruktion, mens ulempen er at det er sværere at bygge en sugemotor, som både er økonomisk ved lav belastning og stærk nok når det behøves.

Motorteknologi
Lokomotivremise

En lokomotivremise er en bygning, hvor man klargør og vedligeholder lokomotiver samt anvendes til at henstille lokomotiverne, når de ikke er i drift. Remiser kan være alt fra små rektangulære bygninger med et enkelt eller flere spor til store rundremiser, hvor bygningen er formet som en del af cirkel og hvor sporene stråler ud fra centrum af en drejeskive.

Også ved rektangulære remisebygninger med en eller flere porte kunne drejeskiver anvendes til at give adgang til remisesporene. Ved større anlæg anvendes i stedet skydebroer foran eller inde i remisebygningerne. Skydebroer forskyder lokomotiverne sidelæns.

Den første remise til lokomotiver blev antagelig opført i Derby, England, i 1839 og var tæt på at blive revet ned, inden det gik op for myndighederne, hvilken bygning der var tale om, hvorpå den blev udpeget som bevaringsværdig. Den blev restaureret i 2010.

Flere af de gamle rundremiser er nu bevaret som eller i forbindelse med jernbanemuseer, blandt andet i Jernbanemuseet Gedser Remise og Danmarks Jernbanemuseum i Odense. Rundremiser, der stadig anvendes til vedligehold af lokomotiver, er Museumsbanens remise i Maribo og Danmarks Jernbanemuseums remiser i Roskilde, Randers og Lunderskov, samt den gamle privatbaneremise i Aalborg som huser Limfjordsbanen.

Jernbaneanlæg
Hannes Finsen

Hannes Finsen henviser til:

 Hannes Finsen (biskop) (1739–1796) – islandsk biskop
 Hannes Finsen (stiftamtmand) (1828–1892) – islandskfødt dansk amtmand og stiftamtmand
Väike-Maarja vald

Väike-Maarja vald er en administrativ enhed i Lääne-Virumaa i Estland, som har 5.782 indbyggere pr. 1. januar 2020 og en udstrækning på 682,46 km². Der er fire lidt større byer Kiltsi, Simuna, Rakke og Väike-Maarja (sidstnævnte er det administrative centrum) samt en række landsbyer. Sammenlagt med Rakke kommune ved kommunalreformen i 2017, hvor 79 kommuner bestod efter at 185 kommuner blev sammenlagt til 51 og 28 kommuner forblev selvstændige.

Referencer

Eksterne henvisninger 

Kommuner i Estland
Kassari

Kassari er en lille estisk ø, der ligger lige syd for den noget større Dagø. Kassari har et areal på 19,3 km² og omkring 300 indbyggere. Øen opstod først for omkring 3.000 år siden og er meget lav; det højeste punkt er blot 15 m.o.h. Øen hører administrativt til amtet Dagø (Hiiumaa).

Galleri

Referencer

Eksterne links 

Øer i Estland
Finnur Jónsson

Finnur Jónsson henviser til blandt andre:

 Finnur Jónsson (biskop) (1704-1789), kirkehistoriker, biskop i Skálholt
 Finnur Jónsson (filolog) (1858-1934), filolog, professor i København
Finnur Jónsson (biskop)

Finnur Jónsson (16. januar 1704 – 23. juli 1789) var en islandsk biskop og lærd, søn af Jón Halldórsson og hustru Sigridur Björnsdatter. Han blev gift med Gudridud Gisladottir.

Efter at have afsluttet sine studier ved universitetet (1728) blev Finnur Jónsson præst i Reykholt (1732-53) og derpå valgt til biskop i Skalholt 1754. Som sådan søgte han først og fremmest at ordne den til bispesædet knyttede latinskoles økonomiske forhold, men førend hans virksomhed herfor sluttede, flyttedes skolen til Reykjavik.

I sin øvrige virksomhed viste Finnur Jónsson sig som en særdeles dygtig og samvittighedsfuld embedsmand, der blandt andet søgte at forbedre præsternes kår og den religiøse undervisning i sit stift. Tidlig begyndte han at give sig af med videnskabelige studier, særlig af historisk art, hvilket uden tvivl var en arv fra faderen.

Efter en opfordring fra dansk side gav han sig i lag med sit store hovedværk, en fremstilling af den kristne kirkes historie på Island, Historia ecclesiastica Islandiæ, der omfatter langt mere end kirkehistorien i egentlig forstand og udkom i 4 statelige kvartbind 1772-78.

Dette værk går fra landnamstiden og ned til forfatterens samtid; det indeholder i virkeligheden hele landets historie; dets administration, skolevæsen, kultur og øvrige forhold behandles med enovervældende lærdom og benyttelse af en mængde skrifter, dokumenter og breve.

Det er rent ud forbavsende, hvorledes forfatteren har kunnet få fat på alle sine kilder. En del af disse beror på, at hans søn og efterfølger, Hannes Finnsson, besørgede udgaven og tilføjede en hel del efter samlinger og arkiver i København.

I værkets sidste bind findes blandt andet en fremstilling af de islandske klostres historie. Dette nøjagtige og fyldige værk vil altid indtage en hædersplads i den islandske litteratur og hævde sin plads som et kildeskrift af rang.

Finnur Jónsson skrev også Snorre Sturlusons Vita, trykt i Heimskringla, I (1777), samt en afhandling om døgnets inddeling (trykt i Rimbegl, 1780) med mere. Han blev æresdoktor 1774 i anledning af Arveprins Frederiks formæling og nød stor anseelse i udlandet.

Kilder 
 

Biskopper fra Island
Historikere fra Island
Faglitterære forfattere fra Island
Slægten Finsen
Salmonsens
Æresdoktorer ved Københavns Universitet
Personer i Dansk Biografisk Leksikon
Danskere i 1700-tallet
Alumni fra Københavns Universitet
Nerobergbahn

Nerobergbahn er en kabelbane i Wiesbaden, Tyskland. Linjen forbinder Nerotal med Neroberg.

Tekniske data

Eksterne henvisninger 
 Nerobergbahns hjemmeside  (på tysk)
 Nerobergbahn på 'Lift-World'

Kabelbaner
Bygninger, konstruktioner og anlæg i Wiesbaden
Transport i Wiesbaden
Per Ankre

Per Axel Ankre (født 4. august 1948 i Trondheim) er en pensioneret norsk håndboldspiller som deltog under Sommer-OL 1972.

Han blev født i Oslo, hvor han fik en cand.scient. i økonomi og forretnings-administration, derudover repræsenterede han også SK Arild. I 1972 var han en del af norges landshold hvor han kom på en 9.- plads i den olympiske turnering. Han spillede i alle fem kampe og scorede ti mål. Efter Sommer-Ol i 1972 spillede han professionelt for Atletico de Madrid indtil 1975. Fra 1975 til 1983 arbejdede han hos skandinaviske Bulk Traders AS. Per Axel Ankre etablerede Scanfiber AS i 1983, et handels-selskab indenfor skovbrug. Scanfiber AS importerede træ-råmateriale til cellulose-og papirindustrien i Europa, og importerede fra oversøiske kilder, herunder handel med papirtræ indenfor for Europa. Per Axel Ankre er gift med Maria Katharina Schenk og har 2 sønner fra et tidligere ægteskab.

Kilder og eksterne henvisninger 

 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Personer fra Trondheim
Arnulf Bæk

Hein Arnulf Bæk (født 16. august 1943 i Trysil, Hedmark) er en tidligere norsk håndboldspiller som deltog under Sommer-OL 1972.

Han blev født i Trysil. I 1972 var han en del af norges håndboldlandshold som kom på en 9.- plads i den olympiske turnering. Han spillede i en kamp, i gruppen mod Vesttyskland. Han deltog for klubben Elverum IL og Oslostudentenes IK, og spillede 53 kampe for Norge.

Eksterne henvisninger 

 Profil på Sportsreference.com  

Håndboldspillere fra Norge
Håndboldspillere ved sommer-OL 1972
Olympiske håndboldspillere fra Norge
Runar Bauer

Runar Bauer (født 16. oktober 1952) er en norsk håndboldspiller.

Han spillede for Kolbotn I.L. i flere år, herunder i 1982/1983 og 1983/1984-sæsonen hvor Kolbotn vandt den nationale liga. I Kolbotn havde han følgeskab af sine to yngre brødre, Vidar Bauer og Hans Edvard Bauer.

Bauer spillede 4 kampe for det norske landshold og scorede 3 mål.

I slutningen af sin karriere spillede Bauer også for Sarpsborg, som på daværende tidspunkt lå lavere i den norske liga.

Referencer

Eksterne henvisninger 
 

Håndboldspillere fra Norge
Gentofte Gymnasium

Gentofte Gymnasium (tidligere Gentofte Studenterkursus) er en uddannelsesinstitution i Hellerup.

Gymnasiet er en selvejende institution, der tilbyder studentereksamen på 2 år (studenterkursus), en hf-eksamen som enkeltfagspakke over 2 eller 3 år, samt 2-årig STX strakt ud over 3 år for elever med autismespektrumsforstyrrelse.

Gymnasiet blev oprettet i 1964 under navnet Gentrofte Studenterkursus, og skiftede i 2021 navn til det nuværende.

Eksterne henvisninger 
 Gentofte Gymnasiums websted

Kilder 

Studenterkursus i Danmark
Bygninger, konstruktioner og anlæg i Gentofte Kommune
Etableret i 1964
Wiesbaden Hauptbahnhof

Wiesbaden Hauptbahnhof er hovedbanegård i Wiesbaden. Den er en af de vigtigste jernbaneknudepunkter i Hessen og bruges af ca. 40.000 passagerer dagligt ekskl. transferpassagerer. Stationsbygningen er designet af Fritz Klingholz og åbnede i 1906.

Jernbanestationer i Tyskland
Hauptbahnhof
Etableret i 1906
Hauptbahnhof
Wiesbadener Kreuz

Wiesbadener Kreuz er et motorvejskryds, hvor motorvejene A3 og A66 mødes. Motorvejen har en bredde på fire kørebaner, og er en af de mest benyttede vejknudepunkter i Hessen med ca. 190.000 passerende køretøjer om dagen. Krydset befinder sig sydvest fra Wiesbaden.

Kreuz
Motorveje i Tyskland
Krister Henriksson

Jan Krister Allan Henriksson  (født 12. november 1946) er en svensk skuespiller. Han er mest kendt for rollen af Kurt Wallander i den svensk tv-serie Wallander af forfatteren Henning Mankell.

Biografi 
Krister Henriksson fik sit gennembrud i 1973 på Stockholms stadsteater med titelrollen i Peer Gynt. I 1993 kom han til Stockholms Kongelige Dramatiske Teater (Dramaten). Han har fået den svenske filmpris Guldbagge for bedste mandlige hovedrolle to gange. I 1998 for sit portræt af en kræftramte skuespiller i filmen Veranda för en tenor og 2005 for Sex, hopp og kärlek. Begge film er instrueret af Lisa Ohlin. Han blev desuden belønnet med O'Neill stipendium. Han modtog også den svenske teaterpris Guldmasken for monologen Doktor Glas af Hjalmar Söderberg i 2007.

Han var medejer af Vasateatern i Stockholm og har undervist ved Teaterhögskolan i Stockholm i scenisk gestaltning. Han har indlæst den svenske udgave af lydbøger om Harry Potter.

Krister Henriksson lever sammen med den svenske skuespiller Cecilia Nilsson og bor i Stockholm. Han har to døtre og en søn.

Filmografi (udvalg) 
 1980: Blomstrande tider
 1989: 1939
 1996: Juloratoriet
 1996: Kalle Blomkvist – Mästerdetektiven lever farligt
 1998: Veranda för en tenor
 1999: Changing Directions
 2000: Trolösa
 2000: Juliane - dansk film. (Wilhelm, Ottos ven)
 2001: Livvakterna
 2001: Tsatsiki – vänner för alltid
 2003: Reconstruction
 2005: Sex hopp och kärlek
 2005–2013: Wallander
 2007: Solstorm
 2011: Kyss mig

Eksterne kilder/henvisninger 

 

Skuespillere fra Sverige
Karens Minde

Karens Minde er et naturområde i Københavns Sydhavn tæt på Valbyparken. Centralt i området ligger Karens Minde Kulturhus, bygget 1879-1914 som åndssvageinstitution. 

I 1980 overtog Københavns Kommune området og omdannede bygningen til kulturhus og bibliotek. Bag Kulturhuset ligger Børnenes Dyremark, et tilbud til børn og unge hvor de kan passe og kæle for kaniner, geder og katte.

Eksterne henvisninger
 Karens Mindes hjemmeside

 Børnenes Dyremarks hjemmeside

Kilder

Parker i København
Kongens Enghave
Vilhelm Klein
Rittal Arena

Rittal Arena er siden 2005 hjemmebane for den tyske håndboldklub HSG Wetzlar. Hallen har en kapacitet på 6.000 pladser. Hallen er beliggende i centrum.

Eksterne henvisninger
 Rittal-arena, hjemmeside (tysk) 

Multiarenaer i Tyskland
Wetzlar
Castle Crashers

Castle Crashers er et Xbox 360-spil, men kan også downloades til Playstation 3 (PS3) og computer. 

Du starter med de fire originale riddere: ild (orange), lyn (rød), is (blå) og gift (grøn). Man kan få nye riddere ved at downloade ting, klare spillet med ridderne eller vinde arena.

Xbox-spil